Den Nord-Cimbriske Tilskuer, 1833-11-02
Politiske Efterretninger. Portugal. Den 23de October er Krigs skibet Pike ankommen til Plymouth med Efterretninger fra Lissabon, der naae til 12te f.M., som melde at Dom Miguel er ved at trække sig tilbage ved sin Armee, og Dom Pedro følger ham i Hælene. Den 10de October er Dom Pedro i Spidsen for sin Hær rykket ud af Lissabon, havde samme Dags Aften, trængt Fienden til bage til Loiros og stod om Morgenen paa hans Fødselsdag slagfærdig ligeover for sin fjendtligsindede Broder. Efter engelske Blade havde man allerede den 10de October i den miguellistiske Leir lagt Mærke til større Virksomhed, man saae Fienden drage Brædder og Træer sammen, plante svært Skyts, opkaste Skandser, og alt viste, at man igjen søgte at oplive Soldaternes funkne Mod med et tilsigtet Angreb, dette mærkede Hertugen af Braganza, og besluttede derfor at forekomme ham. Kl. 9 om Morgenen samme Dag, rykkede han med sine Tropper i 4 Colonner ud af Lissabon; den høire Fløi tog Veien til Portella, det høire Centrum udviklede sig i Val d'Arropos den venstre Fløi og Centrummet var bestemt til Telheiras. J Portella stødte man paa et miguellistisk Corps paa 1500 Md. som trak sig tilbage. Det fjendtlige Corps stillede sit Skyts med 2000 Md. ved Ammeroera. Begge de andre Colonner af Dom Pedros Armee stødte imidlertid paa Fienden, der var 7000 Md. stærk, og med disse kom det til en Træfning. De Constitutionelle angrebe med den største Hæftighed og Tapperhed, og bleve derved kraftig understyttet af de tvende forste Colonner, som faldt Fienden i Ryggen og fordrev ham fra hans Positioner. Jlden varede hele Natten igjennem, det miguellistiske Corps havde naaet Areizo, og der igjen samlet sit Artillerie; begge Armeer bivousquerede tæt ved hinanden; men ved Dagbrækningen, da Dom Pedros Tropper paa Nye ville angribe, var Fienden borte, og de fandt kun et Hospital med 78 Syge, en Mængde Saarede, en heel Deel Vaaden, en betydelig Bagage, svært Artillerie, og en Mængde Munition, som faldt i Sejerherrens Hænder. Denne Dags Morgen blev ogsaa et Bjerg stormet ved Bem Fica, paa hvilket staaer 4 Vindmøller, men efter en Times Tid tvang en stærkere fiendtlig Afdeling dem til med betydelig Tab at forlade denne Stilling. Ogsaa den irlandske Brigade leed meget denne Dag, foranlediget af et Regiment Caradores, som pludselig ved at trække sig tilbage, vendte sig om, og faldt tilbage paa den, men Dom Pedro sende te dem strax John Doyle til Hjælv, som igjen samlede Carradorerne, og de indtog da deres forrige Stilling, men Resultatet blev at de miguellistiske Tropper maatte retirere og overlad Dom Pedro Besiddelsen af Lumiar. Den 11te om Morgenen traf de pedroitiske Colonner paa et fiendtligt Corps, som understyttet af Artillerie havde sat sig fast paa Høiderne ved Loiras, men neppe mærkede dette Sidste, at de Constitutionelle ville angribe, førend det trak sig hurtig tilbage. Kl. 3 om Middagen forsøgte Fienden med 3 Eskadroner Cavallerie at angribe Dom Pedros høire Fløi, men da dette ikke lykkedes, angreb Fiendens Cavallerie den venstre Fløi, dog dette havde et ligesaa uhældigt Udfald, der maatte vige, og atter rømme et stort Terrain. Denne Aften blev det trængt tilbage lige til Loiras. Alt Landfolket syntes at være draget med Dom Miguel, hvor Pedroisterne kom hen. Dom Miguel skal være flygtet hovedkulds fra Palladset Lumiaar, og skal have ladt sit Toilet, Vogne og Alt i Stikken. Kl. 10 var Dom Pedro selv i Palladset Lumiar. Saaledes er nu hele Omegnen fra Obidos til Peniche forladt af Fienden. Efter den engelske Coureer skal Dom Miguels Armee senere have trukket sig tilbage over Tayal til Santarem, som er en befæstet Stad, der ligger paa en Bjergspids, hvor Dom Miguel maaskee i længere Tid vil kunne holde sig, men den ligger omtrænt 50 engelske Mile nordost for Lissabon; Loiros ligger kun 8 engelske Mile fra Hovedstaden. De Faldne paa Dom Miguels Side anslaas til 2 a 3000 Md. men paa Dom Pedros Side til 5 a 600 Md.; da Krigskibet Pike forlod Lissabon, var imidlertid mod 700 Saarede indbragte dertil Dom Pedro skal i sine Opperationer have været understyttet af en Troppe-Afdeling fra Peniche, formodentlig en Diversion af den tappre General de Sa, som commanderer i Oporto. Admiral Napier er tillige seilet 20 engelske Mile op af Tajoen fra Lissabon. Den hos Dom Miguel accrediterede spanske Gesandt Cordova, har pludselig faaet Ordre fra Madrid til at forlade ham, uden videre Formaliteter, dette er ogsaa et Stød for Usurpateuren. Dom Carlos skal opholde sig i Alcantara.